Document ID: /fineweb-2-swissfilter-quality_10-filterrobots/filtered/02038.jsonl.gz/3362

Ils miniers da S-charl cun ün bun on passà
Tenor il rapport annual dal 2023 dal president da la Società da miniers da S-charl, Peder Rauch, s’ha augmantà il schmertsch dal Museum Schmelzra l’on passà per bundant 16 pertschient. Il bun resultat es d’attribuir tenor el tanter oter a la buna lavur dal nouv manader René Wäger.
Il museum da la Schmelzra cun davantvart las ruinas. fotografia: Benedict Stecher/FMR
S-charl es üna fracziun dal Cumün da Scuol ed es situà 13 kilometers vers süd davent da Scuol. In Val S-charl sun gnüts explotats i’l 12- fin 17avel tschientiner minerals per guadagnar landroura plom ed argient. Ils minerals gnivan chavats ...